ཁོང་གི་ཞལ་སློབ་ནི་ས་བསྟན་ཡོངས་རྫོགས་ཀྱི་མངའ་བདག་སྐྱབས་མགོན་གོང་མ་བདག་ཁྲི་རིན་པོ་ཆེ་མཆོག་གི་དབུས་པའི་དཔལ་ལྡན་ས་སྐྱ་པའི་བསྟན་འཛིན་རྣམས་དང་།སྐྱབས་རྗེ་དིལ་མགོ་མཁྱེན་བརྩེ་རིན་པོ་ཆེ་དབུས་པའི་གསང་ཆེན་རྙིང་མ་པའི་བསྟན་འཛིན་རྣམས་དངརྒྱལ་བ་འབྲི་གུང་པའི་རྒྱལ་ཚབ་སྐྱབས་མགོན་ཆེ་ཚང་རིན་པོ་ཆེ་དབུས་པའི་མཉམ་མེད་བཀའ་རྒྱུད་པའི་བསྟན་འཛིན་ལ་སོགས་པའི་དེང་གི་དུས་སུ་མདོ་སྔགས་ཀྱི་བསྟན་པ་ཡོངས་སུ་འཛིན་ནུས་ཀྱི་བསྟན་འཛིན་གྱི་སྐྱེས་བུ་དམ་པ་མང་དུ་བྱོན།རིམ་བཞིན་ཁ་སྔོན་བོད་ཟླ་༡༡སྔ་མའི་ཚེས་༢༣ཕྱི་ཟླ་༡༢པའི་ཚེས་༢༨ཉིན་སྔ་དྲོ་བལ་ཡུལ་གྱི་ཆུ་ཚོད་དགུ་པའི་ཐོག་གདུལ་བྱ་རྟག་འཛིན་ཅན་རྣམས་ལ་གཟུགས་སྐུ་བཀོད་པའི་ཆོས་དབྱིངས་སུ་ཐིམ་པའི་ཚུལ་བསྟན་ཏེ།ཉིན་གསུམ་རིང་ཐུགས་དམ་བཞུགས་པ་མ་ཟད་ངོ་མཚར་བའི་ཚད་མ་སོགས་ཧ་ཅང་མང་པོ་བྱུང་ཡོད་འདུགདམ་པ་གང་ཉིད་སྐུ་ཞི་བར་གཤེགས་པ་དེ་ནི་སྤྱིར་ན་སངས་རྒྱས་བསྟན་པ་དང་ཡང་སྒོས་བོད་གངས་ཅན་གྱི་ལྗོངས་འདིར་བསྟན་འཛིན་སྐྱེས་བུ་ཞིག་ཉུང་དུ་ཕྱིན་ཡོད་པ་གདོན་མི་ཟ་བའི་ཡིད་སྐྱོའི་གནས་ཚུལ་ཞིག་རེད་འདུག་སྙམ།སྐུ་གདུང་ཞུགས་འབུལ་གྱི་ཆེད་རྒྱ་གར་ནས་སྐྱབས་རྗེ་དཔལ་ས་སྐྱ་གོང་མ་བདག་ཁྲི་རྡོ་རྗེ་འཆང་ཆེན་པོ་མཆོག་དང་སྐྱབས་རྗེ་ངོར་ཀླུ་ལྡིང་མཁན་ཆེན་རིན་པོ་ཆེ་རྣམ་གཉིས་ཆེད་ཕེབས་གནང་འདུགསྐབས་དེར་འཛམ་གླིང་ཤར་ནུབ་ཡུལ་གྲུ་གང་ས་ནས་ཁོང་གི་བླ་མ་དང་སློབ་མ་རིས་སུ་མ་ཕྱེ་པའི་བླ་ཆེན་མི་ཆེན་བཅས་མཆོད་འབུལ་ཆེད་བཅར་མཁན་མང་པོ་ཞིག་བྱུང་ཡོད་པ་མ་ཟད།རྒྱ་གར་ནས་གདན་ས་ཁག་གི་སྐུ་ཚབ་དང་ཆོག་གྲྭ་སོགས་ཆེད་གཏོང་གནང་འདུགཕྱི་ཚེས་བདུན་ཉིན་མོ་ཕྱོགས་བཞི་དཀྱིལ་འཁོར་བཞིའི་སློབ་དཔོན་དུ་ཤར་དུ་རྣལ་འབྱོར་མའི་དཀྱིལ་འཁོར་གྱི་རྡོ་སློབ་དཔལ་ས་སྐྱ་གོང་མ་བདག་ཁྲི་རིན་པོ་ཆེ་མཆོག་དང་།ལྷོར་དཔལ་ཀྱཻ་རྡོ་རྗེའི་དཀྱིལ་འཁོར་གྱི་རྡོ་སློབ་འཁོན་གདུང་བདག་ཆེན་རཏྣ་བཛྲ་རིན་པོ་མཆོག་དང་ནུབ་ཏུ་ཀུན་རིག་རྣམ་པ་སྣང་མཛད་དཀྱིལ་འཁོར་གྱི་རྡོ་སློབ་ཏུ་སྐྱབས་རྗེ་ངོར་ཀླུ་ལྡིང་མཁན་ཆེན་རྡོ་རྗེ་འཆང་མཆོག་དང་།བྱང་དུ་རྡོ་རྗེ་སེམས་དཔའི་དཀྱིལ་འཁོར་གྱི་རྡོ་སློབ་ཏུ་རྫོང་གསར་མཁྱེན་བརྩེ་ཐུབ་བསྟན་ཆོས་ཀྱི་རྒྱ་མཚོ་མཆོག་བཅས་དབུ་བཞུགས་ཐོག་གཞན་ཡང་བླ་ཆེན་རྣམ་པ་དང་དགེ་འདུན་འདུས་པ་བདུན་བརྒྱ་ཡས་མས་བཅས་ཚོགས་བཞུགས་གནང་སྟེ་ཞུགས་འབུལ་གནང་།སྐབས་དེར་བོད་རིགས་དང་བལ་པོའི་ཡུལ་མི་སོགས་མི་མང་སྟོང་ཚོ་མང་པོ་ཡང་ཚོགས་མཇལ་ལ་བཅར་འདུག་པ་བཅས།།